Gelgaudiškio III ąžuolas
55°04′32″š. pl. 22°59′22″r. ilg.﻿ / ﻿55.075533°š. pl. 22.989445°r. ilg.﻿ / 55.075533; 22.989445 Gelgaudiškio III ąžuolas – Šakių rajono savivaldybės saugomas išskirtinis ąžuolas, augantis Gelgaudiškyje, pamiškėje, formaliai – Gelgaudiškio dvaro parko pietiniame pakraštyje, Panemunių regioniniame parke. Pasiekiamas vykstant žvyruota Miško gatve, skiriančia miško parką nuo miestelio sodybinių namų. 2023 m. duomenimis, ąžuolas informaciniu ženklu nepažymėtas. Auga eilėje su keliais kitais stambiais ąžuolais, tarp kurių įsiterpę krūmokšniai, kiti medžiai.